Document ID: /roh_data/filtered/fineweb-2-filterrobots_roh.jsonl.gz/64605

Per l'ina fetschian ins quitads ch'il luf sa derasia en territoris turistics ed
abitadis. Ils ultims onns saja il dumber da lufs creschì exponenzial, da 10 lufs il 2010 sin uss radund 80 animals. Ins haja er gia vis lufs en territoris da skis, sco per exempel l'enviern passà a Sursaissa.
Per l’autra dettia adina puspè conflicts tranter chauns da protecziun da muntaneras e viandants. En tschertas regiuns en il Vallais hajan ins stuì serrar las sendas da viandar. Autras vischnancas hajan scumandà ils chauns da protecziun ed anc ina giada autras hajan dà si tschertas alps. Quellas creschian uss en e perdian l'attractivitad per il turissem.
La revisiun da la lescha da chatscha pussibiliteschia in «in sper l’auter» d'animals da rapina gronds e turists. Il mument fan 45 vischnancas da turissem en regiuns da muntogna part da quella conferenza.